User:RAMANOOR

இராமனூர் ......

இந்தியாவின் தென்கோடியில் இருக்கும் உலகின் தொன்மையான மொழியான தமிழ் பேசும் இனத்தைச் சேர்ந்தவர்கள் வாழும் மாநிலம் "தமிழ்நாடு".தாய் மொழியாம் தமிழ் மொழியை தாலாட்டி வளர்த்ததில் தென் தமிழகத்திற்கு தனிப் பெருமை உண்டு. அத்தகைய பெருமையுடைய தென் தமிழகத்தின் இருக்கும் நூற்றுக்கணக்கான கிராமங்களில் ஒன்று தான் "இராமனூர்". திருநெல்வேலி மாவட்டத்தில் வீரகேரளம்புதூர் தாலுகாவில் உள்ளது. திருநெல்வேலியிலிருந்து சுமார் நாற்பது கி.மீ தூரம் வடமேற்கிலும், தென்காசியிலிருந்து சுமார் இருபத்தி ஐந்து கி.மீ தூரம் வடகிழக்கிலும் உள்ளது இந்த கிராமம்.

நூறு குடும்பங்கள் வாழும் இந்த கிராமம் சுமார் ஐநூறு மக்கள் தொகை கொண்டது. ஐந்து கோயில்கள் உள்ள இந்த ஊரில் ஐந்தாம் வகுப்பு வரையிலும் பயிலும் அளவுக்கு ஒரு துவக்கப் பள்ளி வசதியும் உண்டு.

பேருந்து வசதி : 43D என்ற ஒரு பேருந்து மட்டும் காலை ஒருமுறை மாலை ஒருமுறை ஊருக்குள் வந்து செல்லும். ஊரின் உள் பகுதியிலிருந்து சுமார் 800 மீ தொலைவில் இருக்கும் இராமனூர் விலக்கு என்னும் பேருந்து நிலையத்திலிருந்து ஒரு மணி நேரத்திற்கொருமுறை சுரண்டை, ஆலங்குளம் , திருநெல்வேலி , தென்காசி , சங்கரன்கோவில் மற்றும் வீராணம் போன்ற ஊர்களுக்கு பேருந்து வசதி உண்டு.

தொழில் : விவசாயம் இவர்களின் பிரதான தொழில். அனைவரும் விவசாயம் மற்றும் அதைச் சார்ந்த தொழில்களைச் சார்ந்தே வாழ்கிறார்கள். பெண்களில் பெரும்பாலோனோர் பீடி சுற்றுவதை தொழிலாகக் கொண்டுள்ளனர். இளைஞர்களில் பலர் சென்னை, கோவை , கேரளா போன்ற வெளியூர்களில் வேலைக்கு செல்கிறார்கள்.